Napirend előtt:….szám

**E L Ő T E R J E S Z T É S**

**A Képviselő-testület 2022. december 15-i rendes ülésére**

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette:……………………………………..

**dr. Silye Tamás**

**jegyzői igazgató**

Egyeztetve: …………………………………….

**dr. Varga Előd Bendegúz**

**alpolgármester**

Látta: ……………………………………..

**dr. Szalai Tibor**

**jegyző**

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat  
106/2022.(III.31.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a jelen határozatban foglalt feltételekkel bérlőkijelölési jogot biztosít a Fővárosi Katasztrófavédelmi Igazgatóság részére a Budapest Főváros II. Kerületi Önkormányzat kizárólagos tulajdonát képező alábbi lakások tekintetében:

1. a Budapest II. kerület 14575/1/A/100 hrsz. alatt nyilvántartott, a 1023 Budapest, Árpád fejedelem útja 22. V. emelet 4. szám alatti, 1 szobás, 37 m² alapterületű, összkomfortos komfortfokozatú lakás,
2. a Budapest II. kerület 12720/27/A/11 hrsz. alatt nyilvántartott, a 1022 Budapest, Felvinci út 16. II. emelet 3. szám alatti, 2 szobás, 52 m² alapterületű, komfortos komfortfokozatú lakás,
3. a Budapest II. kerület 13049/2/A/5 hrsz. alatt nyilvántartott, a 1026 Budapest, Szilágyi Erzsébet fasor 37-39. földszint 2. szám alatti, 2 szobás, 66 m² alapterületű, összkomfortos komfortfokozatú lakás.

* A bérlőkijelölési jog 15 év határozott időre szól. A Fővárosi Katasztrófavédelmi Igazgatóság a határozott időn belül bérlőkijelölési jogát többször is gyakorolhatja.
* A Fővárosi Katasztrófavédelmi Igazgatóság kötelezettséget vállal arra, hogy a lakás bérlőjéül csak a II. Kerületi Hivatásos Tűzoltó-parancsnokság állományába tartozó személyt jelöl ki. A bérleti jogviszony a II. Kerületi Hivatásos Tűzoltó-parancsnoksággal fennálló szolgálati viszony idejére szól.
* Budapest Főváros II. Kerületi Önkormányzat kötelezettséget vállal arra, hogy a Fővárosi Katasztrófavédelmi Igazgatóság által kijelölt bérlővel a lakásbérleti szerződést a bérlőkijelölésről szóló értesítést követő 30 napon belül megköti.
* A bérlő a Budapest Főváros II. Kerületi Önkormányzat tulajdonában álló lakások béréről szóló mindenkori rendeletben meghatározott, piaci alapú bérleti díjat, továbbá a lakásbérleti szerződés megkötésekor három havi bérleti díjnak megfelelő óvadékot köteles fizetni az Önkormányzat részére.
* A bérlőkijelölési jog biztosításának ellenértékeként Budapest Főváros II. Kerületi Önkormányzat pénzbeli térítés megfizetését nem köti ki. A bérlőkijelölési jog biztosításának ellentételezéseként a Fővárosi Katasztrófavédelmi Igazgatóság vállalja, hogy a bérlőkijelöléssel érintett három lakás tekintetében gondoskodik a lakások rendeltetésszerű használatához szükséges felújítási, karbantartási munkálatok elvégzéséről, a felek között a bérlőkijelölési jog biztosítására irányuló megállapodás megkötését követően, az első lakásbérleti szerződés megkötése előtt.
* A továbbiakban a lakás karbantartásával, a berendezési tárgyak pótlásával és cseréjével kapcsolatos munkák elvégzése, és a lakás rendeltetésszerű használatra alkalmas állapotának biztosítása a kijelölt bérlőt terheli.
* A bérlő a II. Kerületi Hivatásos Tűzoltó-parancsnokságon, illetve a Fővárosi Katasztrófa-védelmi Igazgatóságnál fennálló szolgálati viszonyának megszűnése esetén köteles a bérleményt 30 napon belül elhagyni. A Fővárosi Katasztrófavédelmi Igazgatóság a jogcím nélküli lakáshasználót a bérleti szerződés megszűnését követően felszólítja a lakás kiürítésére, valamint a rendeltetésszerű használatra alkalmas állapotban történő átadásra a Bérbeadó felé, elhelyezéséről sem a Fővárosi Katasztrófavédelmi Igazgatóság, sem az Önkormányzat nem köteles gondoskodni.
* Amennyiben a jogcím nélküli használó 30 napon belül nem adja a lakást kiürítve az Önkormányzat birtokába, illetve nem igazolja, hogy arra használati, valamint közüzemi díjtartozása nem áll fenn, abban az esetben az Önkormányzat eljárást kezdeményez vele szemben a lakás kiürítése, valamint az esetlegesen fennálló használati díjhátralék és járulékai megfizetése iránt.
* A bérlő kijelölésére, valamint a lakásbérleti szerződés tartalmi elemeire a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, továbbá az 1993. évi LXXVIII. törvény végrehajtására kiadott 75/2013. (XII. 18.) BM rendelet, valamint az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X. 13.) önkormányzati rendelet szabályai irányadóak.

A Képviselő-testület felhatalmazza Őrsi Gergely Polgármestert, hogy a határozatban foglalt feltételekkel kösse meg a bérlőkijelölési jog biztosításáról szóló megállapodást a Fővárosi Katasztrófavédelmi Igazgatóság képviselőjével.

**Felelős:** Polgármester

**Határidő:** 2022. június 30.

(20 képviselő van jelen, 20 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás**: A Fővárosi Katasztrófavédelmi Igazgatóság (FKI) a részére megküldött megállapodás-tervezet módosító és pontosító javaslataival átdolgozott változatát küldte vissza a Polgármesteri Hivatalba, az FKI által javasolt változtatások azonban több pontban lényegesen eltérnek a képviselő-testületi határozatban megfogalmazott feltételektől. Jeleztük az FKI részére, hogy emiatt a megállapodás-tervezet tartalma további egyeztetést igényel, és a kölcsönösen elfogadható módosításokat a Képviselő-testület elé szükséges terjeszteni jóváhagyás céljából. További egyeztetésre irányuló megkeresés az FKI-tól a Vagyonhasznosítási és Ingatlan-nyilvántartási Osztály rendelkezésére álló információk szerint nem érkezett, ezért határidő-módosítást kérünk 2023. május 31-ig.

**Kérjük a határozat végrehajtására vonatkozó határidő meghosszabbítását 2023. május 31. napjáig.**

**Budapest Főváros II. ker. Önkormányzat  
193/2022.(V.31.) képviselő-testületi határozata**

A Képviselő-testület felkéri a Polgármestert, hogy a Hűvösvölgyi Gesztenyéskert Óvoda 1021 Budapest, Hűvösvölgyi út 133. sz. alatti megüresedő ingatlanának ágazaton belüli hasznosítására készítsen javaslatot és azt terjessze a Képviselő-testület elé.

**Felelős:** polgármester

**Határidő:** 2022. november 30.

(18 képviselő van jelen, 18 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A Hűvösvölgyi Gesztenyéskert Óvoda épületének hasznosítására a javaslatok előkészítése folyamatban van.

**A határozat végrehajtására 2023. február 28-ig határidő módosítást kérünk.**

**Budapest Főváros II. ker. Önkormányzat  
254/2022.(VI.28.) képviselő-testületi határozata**

A Képviselő-testület úgy dönt, hogy részt vesz - a Törökvész Úti Kézműves Óvoda műfüves sportpálya létesítésével - a „Nemzeti Ovi – Sport Program”   pályázaton.

A sportpálya létesítéséhez szükséges önrészt az Önkormányzat 2022. évi költségvetéséről szóló 2/2022.(II.25.) önkormányzati rendelet 16. sz tábla II./b.4. Fejlesztések sora terhére biztosítja.

A Képviselő-testület felhatalmazza a Polgármestert, hogy - a határozati javaslat melléklete szerinti tartalommal - a nyilatkozatot írja alá és a szükséges mellékletek beszerzését követően a pályázatot nyújtsa be.

**Felelős:** polgármester

**Határidő:** 2022. július 31.

(19 képviselő van jelen, 19 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A „Nemzeti Ovi – Sport Program”   pályázat, melyen a Törökvész Úti Kézműves Óvodában sportpálya létesítésével szeretnénk részt venni, előreláthatólag február végén kerül kiírásra.

**A végrehajtásra 2023. március 31-ig határidő módosítást kérünk.**

**Budapest Főváros II. ker. Önkormányzat  
283/2022.(VIII.30.) képviselő-testületi határozata**

A Képviselő-testület, mint a BUDÉP Budai Épületfenntartó Korlátolt Felelősségű Társaság alapítója alapítói határozattal úgy dönt, hogy a Társaság központi ügyintézésének helye HU-1025 Budapest, Felső Zöldmáli út 128-130. helyett a HU-1027 Budapest, Frankel Leó út 1.

A Képviselő-testület felkéri a Polgármestert, hogy a Társaság ügyvezetőjét értesítse a szükséges intézkedések megtétele érdekében.

**Felelős:** Polgármester

**Határidő:** 30 nap

(20 képviselő van jelen, 20 igen, egyhangú)

**Budapest Főváros II. ker. Önkormányzat  
284/2022.(VIII.30.) képviselő-testületi határozata**

A Képviselő-testület, mint a BUDÉP Budai Épületfenntartó Korlátolt Felelősségű Társaság alapítója alapítói határozattal úgy dönt, hogy - a határozat melléklete szerint - a társaság 2020. július 21. napján kelt változásokkal egységes szerkezetbe foglalt alapító okirat 2.3. A társaság központi ügyintézésének helye alpontját módosítja, abból törli a HU-1025 Budapest, Felső Zöldmáli út 128-130. címet és új központi ügyintézési helyként a HU-1027 Budapest, Frankel Leó út 1. címet határozza meg.

A Képviselő-testület felkéri a Polgármestert, hogy a Társaság ügyvezetőjét értesítse a szükséges intézkedések megtétele érdekében.

**Felelős:** Polgármester

**Határidő:** 30 nap

(20 képviselő van jelen, 20 igen, egyhangú)

**A 283-284. számú határozatok végrehajtását végzi:** Jegyzői Igazgató

**Végrehajtás:** A cégnyilvántartást vezető Fővárosi Törvényszék a változásokat 2022. szeptember 14-én 2022. augusztus 30-ai hatállyal átvezette.

**Kérjük a határozatok végrehajtásáról szóló beszámoló elfogadását.**

**Budapest Főváros II. ker. Önkormányzat  
300/2022.(IX.29.) képviselő-testületi határozata**

A Képviselő-testület a rendőrségről szóló 1994. évi XXXIV. törvény 8. § (2) bekezdésére tekintettel - Dr. Kecskés Tamás r. ezredest meghallgatva - egyetért és támogatja Dr. Kecskés Tamás r. ezredesnek a Budapesti Rendőr-főkapitányság II. Kerületi Rendőrkapitányság kapitányságvezetői kinevezését.

**Felelős:** Polgármester

**Határidő:** 2022. november 30.

(18 képviselő van jelen, 18 igen, egyhangú)

**A határozat végrehajtását végzi**: Jegyzői Titkárság vezetője

**Végrehajtás:** A Képviselő-testületi határozat megküldésre került a Budapesti Rendőr-főkapitányság Humánigazgatási Szolgálat Személyügyi Osztályára.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
308/2022.(IX.29.) képviselő-testületi határozata**

Budapest Főváros II. Kerület Önkormányzat Képviselő-testülete kezdeményezi Budapest Főváros Önkormányzata Közgyűlésénél, hogy a közterület - és városrésznevek megállapításáról, azok jelöléséről, valamint a házszám-megállapítás szabályairól szóló 94/2012. (XII. 27.) Főv. Kgy. rendelet 6. § (3) bekezdése és (5) bekezdésének b) pontjában foglaltak alapján, a Budapest II. kerületben található 14561/2 hrsz-ú közterületet nevezze el

**Solt Ottilia tér** névre.

**Felelős:**                 Polgármester

**Határidő:**            60 nap

(18 képviselő van jelen, 13 igen, 0 nem, 5 tartózkodás)

**A határozat végrehajtását végzi**: Központi címregiszter ügyintéző

**Végrehajtás:** Budapest Főváros II. Kerületi Önkormányzat fenti döntéséről a polgármester értesítette a főpolgármestert, mely után a Fővárosi Közgyűlés 2022. október 26. napján tartott ülésén – a 951/2022. (X. 26.) sz. határozatával – elfogadta, hogy a Budapest II. kerület 14561/2 hrsz.-ú közterület neve Solt Ottilia tér legyen.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
317/2022.(IX.29.) képviselő-testületi határozata**

A Képviselő-testület felhatalmazza a Polgármestert a Budapest Főváros Önkormányzata és Budapest Főváros II. Kerületi Önkormányzat között létrejövő, a Széna tér rekonstrukciója beruházás megvalósításához szükséges – a határozat mellékletét képező – Megállapodás 2. sz. módosítása dokumentum aláírására, a véglegesítéshez esetlegesen szükséges technikai jellegű módosításokkal.

**Felelős:** Polgármester

**Határidő:** Fővárosi Közgyűlés döntését követő 5 nap

(17 képviselő van jelen, 17 igen, egyhangú)

**A határozat végrehajtását végzi**: Beruházási Igazgató

**Végrehajtás:** A Budapest Főváros Önkormányzata és Budapest Főváros II. Kerületi Önkormányzat között létrejövő, a Széna tér fejlesztéséről, a szükséges fejlesztési forrás biztosításáról és kapcsolódó üzemeltetési és kezelési kérdések rendezéséről szóló megállapodás 2. sz. módosítása 2022. október 19-én aláírásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
320/2022.(IX.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat csatlakozik a Polgármesterek Európai Szövetségéhez, elfogadja a Polgármesterek Európai Szövetsége kötelezettségvállalási dokumentumában foglaltakat, egyúttal felhatalmazza a Polgármestert annak aláírására.

**Felelős:** Polgármester

**Határidő:** 60 nap

(17 képviselő van jelen, 17 igen, egyhangú)

**A határozat végrehajtását végzi**: Polgármesteri koordinátor

**Végrehajtás:** Tekintettel a csatlakozási nyilatkozat összefüggéseire a véglegesítés alatt álló SECAP-pal (Budapest Főváros II. kerület Önkormányzat Fenntartható Energia és Klíma Akcióterve), az aláírás még nem történt meg.

**A határidő meghosszabbítását kérjük 2022. december 31-ig.**

**Budapest Főváros II. ker. Önkormányzat  
321/2022.(IX.29.) képviselő-testületi határozata**

A Képviselő-testület úgy dönt, hogy az egészségügyi alapellátások körzeteiről szóló mindenkor hatályos önkormányzati rendelet mellékletében meghatározott 40-es számú, felnőtteket ellátó háziorvosi körzet ellátására az **ALBA-MED Egészségügyi Szolgáltató Korlátolt Felelősségű Társaság** (székhely: 1029 Budapest, Tujafa utca 5., cégjegyzékszám: 01-09-302184, adószám: 26106144-1-41, képviseletében eljár: dr. Gyánti Rita ügyvezető), 2022. december 1. napjától 2027. november 30. napjáig határozott időtartamra praxisjog alapján végzett háziorvosi tevékenységre - a határozat mellékletében foglalt, a későbbiekben személyes adatokkal és a szükséges technikai pontosításokkal kiegészített - feladat-ellátási szerződést megköti.

A Képviselő-testület felkéri a polgármestert a személyes adatokkal és a szükséges technikai pontosításokkal kiegészített feladat-ellátási szerződés aláírására.

**Felelős:** polgármester

**Határidő:** 2022. november 30.

(16 képviselő van jelen, 16 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A feladat-ellátási szerződés mindkét fél részéről 2022. november 9-én aláírásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
327/2022.(IX.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2023. szeptember 30.** napjáig tartó határozott időre **bérbe adja Magócs Éva részére** a Budapest II. kerület 14943/7/D/17 helyrajzi szám alatt nyilvántartott, Budapest II. kerület **Ürömi u. 30-32. II. 1.** szám alatti 2,5 szobás, összkomfortos, 86 m2 alapterületű **lakást.**

A bérlő a lakásbérleti szerződés megkötése előtt három havi bérleti díjnak megfelelő összegű óvadék fizetésére köteles. A lakásbérleti szerződés megkötése esetén a bérlő piaci alapú bérleti díjat köteles fizetni.

A Képviselő-testület továbbá úgy dönt, amennyiben Magócs Éva jelen határozatról szóló értesítés kézhezvételétől számított 30 napon belül nem köti meg a lakásbérleti szerződést, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást indít Magócs Évával szemben a lakás kiürítése és az esetlegesen fennálló díjtartozás megfizetése iránt, amennyiben felszólítás ellenére a lakást nem adja vissza birtokba az Önkormányzat részére és annak kiürítéséig keletkezett használati díját és költségeit nem fizeti meg.

**Felelős:** Polgármester

**Határidő:** 2022. november 30.

(18 képviselő van jelen, 18 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** A Vagyonhasznosítási és Ingatlan-nyilvántartási Osztály a 2022. október 5. napján kelt levélben tájékoztatta Magócs Éva Ildikót a képviselő-testületi döntés tartalmáról, amelyet az ügyfél 2022. október 11. napján vett át. Magócs Éva Ildikó a három havi bérleti díjnak megfelelő óvadék összegét 2022. október 18. napján megfizette az Önkormányzat részére, majd a képviselő-testületi döntésben megadott határidőn belül, 2022. október 19. napján megkötötte a lakásbérleti szerződést.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
348/2022.(X.27.) képviselő-testületi határozata**

A Képviselő-testület úgy dönt, hogy az általa fenntartott szociális és gyermekjóléti intézményeiben az egyes szolgáltatások intézményi térítési díjait 2022. november 1. napjától az alábbiak szerint állapítja meg:

|  |  |  |  |
| --- | --- | --- | --- |
| Ellátási forma | Típus | Önköltség (Ft) | Intézményi  térítési díj (Ft) |
| **Szociális étkeztetés**  **(1 nap)** | **Étkeztetés szállítás nélkül** | **2074** | **1800** |
| **Étkeztetés szállítással** | **2355** | **2080** |
| **Szállítás** | **281** | **280** |
| **Házi segítségnyújtás (1 óra)** | **szociális segítés** | **6788** | **6740** |
| **személyi gondozás** | **5350** |
| **Időskorúak nappali intézményi ellátása (1 nap)** | **Nappali ellátás** | **5133** | **4230** |
| **Nappali ellátás (demens) étkezés nélkül** | **20459** | **17450** |
| **Nappali ellátás (demens) étkezéssel** | **22045** | **19035** |
| **Fogyatékos személyek nappali intézményi ellátása (1 nap)** | **Nappali ellátás étkezés nélkül** | **18419** | **15480** |
| **Nappali ellátás étkezéssel** | **20005** | **17070** |
| **Jelzőrendszeres házi segítség-nyújtás (1 nap)** |  | **550** | **470** |
| **Gyógytorna, masszázs (1 óra)** |  | **2529** | **2530** |
| **Napközbeni gyermekfelügyelet (1 óra)** |  | **1305** | **1305** |

**Felelős:** Polgármester

**Határidő:** 2022. november 1.

(19 képviselő van jelen, 19 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A jogszabályi kötelezettség alapján dokumentálásra került a KENYSZI elektronikus nyilvántartási rendszerében, valamint felkerült az önkormányzati honlapra a tájékoztatás 2022. november 30-án.

**Kérjük a határozat végrehajtásáról szóló beszámoló elfogadását.**

**354/2022.(X.27.) képviselő-testületi határozata**

A Képviselő-testület úgy dönt, hogy a Budapest Főváros Önkormányzata és Budapest Főváros II. Kerületi Önkormányzat között a **Budapest II. kerület belterület 12016/2 hrsz-ú**, kivett bölcsőde megnevezésű, 3893 m2 földterületű, természetben **Pasaréti út 41.** szám alatt található ingatlanra 2017. augusztus 17. napján kötött Haszonkölcsön szerződést az előterjesztés 3. melléklete szerint módosítja és felhatalmazza a Polgármestert annak az aláírására.

**Felelős:** Polgármester

**Határidő:** 2022. november 30.

(18 képviselő van jelen, 13 igen, 0 nem, 5 tartózkodás)

**Budapest Főváros II. ker. Önkormányzat  
355/2022.(X.27.) képviselő-testületi határozata**

A Képviselő-testület úgy dönt, hogy a Budapest Főváros Önkormányzata és Budapest Főváros II. Kerületi Önkormányzat között a **Budapest II. kerület belterület 15759/6 hrsz-ú**, kivett orvosi rendelő megnevezésű, 1967 m2 területű, az ingatlan nyilvántartás-szerint 1020 Budapest II. kerület Pitypang u., természetben **Csatárka u. 51.** szám alatt található ingatlanra 2017. augusztus 17. napján kötött Haszonkölcsön szerződést az előterjesztés 4. melléklete szerint módosítja és felhatalmazza a Polgármestert annak az aláírására.

**Felelős:** Polgármester

**Határidő:** 2022. november 30.

(18 képviselő van jelen, 13 igen, 0 nem, 5 tartózkodás)

**Budapest Főváros II. ker. Önkormányzat  
356/2022.(X.27.) képviselő-testületi határozata**

A Képviselő-testület úgy dönt, hogy a Budapest Főváros Önkormányzata és Budapest Főváros II. Kerületi Önkormányzat között a **Budapest II. kerület belterület 54555 hrsz-ú**, kivett orvosi rendelő megnevezésű, 5655 m2 területű, az ingatlan nyilvántartás-szerint 1020 Budapest II. kerület Szabadság u. 26., valóságban **Községház u. 12.** szám alatt található ingatlanra 2017. augusztus 17. napján kötött Haszonkölcsön szerződést az előterjesztés 5. melléklete szerint módosítja és felhatalmazza a Polgármestert annak az aláírására.

**Felelős:** Polgármester

**Határidő:** 2022. november 30.

(18 képviselő van jelen, 13 igen, 0 nem, 5 tartózkodás)

**A 354-355-356. számú határozatok végrehajtását végzi**: Jegyzői Igazgató

**Végrehajtás:** Budapest Főváros Önkormányzata 2022. december 5-én küldte meg a részükről aláírt szerződéseket, melyet követően kerül sor az Önkormányzatunk részéről történő aláírására, ezért határidő hosszabbítást kérünk.

**Kérjük a határozatok végrehajtási határidejének meghosszabbítást 2022. december 31-éig.**

**Budapest Főváros II. ker. Önkormányzat  
358/2022.(X.27.) képviselő-testületi határozata**

A Képviselő-testület úgy dönt, hogy **2022. november 17-én csütörtökön 17 órakor** a **Marczibányi Téri Művelődési Központban** (1022 Budapest, Marczibányi tér 5/A) közmeghallgatást tart. A közmeghallgatás forgatókönyvét a határozat melléklete szerinti tartalommal elfogadja.

**Felelős:** Jegyző

**Határidő:** 2022. november 30.

(18 képviselő van jelen, 18 igen, egyhangú)

**Budapest Főváros II. ker. Önkormányzat  
359/2022.(X.27.) képviselő-testületi határozata**

A Képviselő-testület úgy dönt, hogy **2022. november 24-én csütörtökön 17 órakor** a **Klebelsberg Kultúrkúriában** (1028 Budapest, Templom u. 2-10.) közmeghallgatást tart. A közmeghallgatás forgatókönyvét a határozat melléklete szerinti tartalommal elfogadja.

**Felelős:** Jegyző

**Határidő:** 2022. november 30.

(18 képviselő van jelen, 18 igen, egyhangú)

**A 358-359. számú határozatok végrehajtását végzi**: Jegyzői Titkárság vezetője

**Végrehajtás**: A két közmeghallgatás megtartásra került, az azokról készült jegyzőkönyvek feltöltésre kerültek a SharePoint rendszerbe és az Önkormányzat honlapjára, illetve a Kormányhivatalnak is megküldtük, betartva a jogszabályi előírásokat.

**Kérjük a határozatok végrehajtásáról szóló beszámoló elfogadását.**

**Budapest Főváros II. ker. Önkormányzat  
365/2022.(X.27.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat Szociális Szolgáltatástervezési koncepciójának 2021. évi felülvizsgálatát a határozat melléklete szerinti tartalommal elfogadja.

Felkéri a Polgármestert a szükséges intézkedések megtételére.

**Felelős:** Polgármester

**Határidő:** 2022. november 30.

(19 képviselő van jelen, 19 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A Szociálpolitikai Kerekasztal tagjainak tájékoztatása megtörtént, valamint a  koncepció felkerült az önkormányzati honlap  - szabályzatok/koncepciók felületére 2022. november 29-én.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
366/2022.(X.27.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat I. sz. Gondozási Központ (1027 Budapest, Bem tér 2.) Alapító Okiratát – a határozat mellékletei szerinti tartalommal – módosítja és egységes szerkezetben elfogadja.

**Felelős:** Polgármester

**Határidő:** 2022. november 30.

(19 képviselő van jelen, 19 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** Az I.sz. Gondozási Központ módosító és egységes szerkezetbe foglalt alapító okiratát a Magyar Államkincstár törzsnyilvántartásához megküldtük és a bejegyzése 2022. november 18-án megtörtént.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
374/2022.(X.27.) képviselő-testületi határozata**

A Képviselő-testület Salamon Éva(szül.: Salamon Éva, Szombathely, 1966. január 12., an.: Boda Éva; lakóhely: 1021 Budapest II.ker., Pálos u. 3. III.14.) méltányossági létfenntartási támogatás iránti kérelme elutasítása ügyében, 2022. augusztus 23. napján kelt, IX/77-28/2022 számú – Bizottságra átruházott hatáskörben hozott – elsőfokú határozattal szemben benyújtott fellebbezéséről a mellékelt határozat szerint dönt.

Felelős: Polgármester

Határidő: 2022. november 15.

(18 képviselő van jelen, 18 igen, egyhangú)

**A határozat végrehajtását végzi**: Ellátási Osztály vezetője

**Végrehajtás:** A másodfokú határozat a kérelmező felé expediálásra került 2022. november 7-én, azonban a határozatot az ügyfél, Salamon Éva nem vette át. A posta kétszer megkísérelte a kézbesítést, a levél még nem érkezett vissza az Ellátási Osztályra.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
375/2022.(X.27.) képviselő-testületi határozata**

A Képviselő-testület Berend Hedvig (szül.: Berend Hedvig, Budapest, 1964. augusztus 12., an.: Pécsi Adél; lakóhely: 1026 Budapest, II. ker., Guyon Richárd u. 19.I.3..) létfenntartási támogatás iránti kérelme elutasítása ügyében, 2022. augusztus 25. napján kelt, IX/572-15/2022 számú – a Képviselő-testület által a Polgármesterre átruházott hatáskörben hozott – elsőfokú határozattal szemben benyújtott fellebbezéséről a mellékelt határozat szerint dönt.

Felelős: Polgármester

Határidő: 2022. november 15.

(18 képviselő van jelen, 18 igen, egyhangú)

**A határozat végrehajtását végzi**: Ellátási Osztály vezetője

**Végrehajtás:** A másodfokú döntés a kérelmező felé expediálásra került 2022. november 9-én, a határozatot az ügyfél, Berend Hedvig 2022. november 11-én átvette, ezáltal a közléssel egyidejűleg a döntés véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
376/2022.(X.27.) képviselő-testületi határozata**

A Képviselő-testület Berend Hedvig (szül.: Berend Hedvig, Budapest, 1964. augusztus 12., an.: Pécsi Adél; lakóhely: 1026 Budapest, II. ker., Guyon Richárd u. 19.I.3..) lakhatási támogatás iránti kérelme elutasítása ügyében, 2022. augusztus 25. napján kelt, IX/573-17/2022 számú – a Képviselő-testület által a Polgármesterre átruházott hatáskörben hozott – elsőfokú határozattal szemben benyújtott fellebbezéséről a mellékelt végzés szerint dönt.

Felelős: Polgármester

Határidő: 2022. november 15.

(18 képviselő van jelen, 18 igen, egyhangú)

**A határozat végrehajtását végzi**: Ellátási Osztály vezetője

**Végrehajtás:** A másodfokú döntés a kérelmező felé expediálásra került 2022. november 9-én, a határozatot az ügyfél, Berend Hedvig 2022. november 11-én átvette, ezáltal a közléssel egyidejűleg a döntés véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
377/2022.(X.27.) képviselő-testületi határozata**

A Képviselő-testület **Dr. Szakál Róbert ügyvéd** (Dr. Szakál Róbert Ügyvédi Iroda, 1111 Budapest, Bartók Béla út 56.)a II. kerület, Fazekas u. 29-31. szám alatti Társasház meghatalmazásából eljárva a 1027 Budapest, Kacsa utca 22. szám alatti (hrsz.: 13800) ingatlanon szellőzőcsatorna elhelyezése tárgyában kiadott XXXVI/8-3/2022 ügyiratszámú határozat visszavonásáról rendelkező 2022. augusztus 9. napján kelt, XXXVI/8-8/2022 ügyiratszámú határozat ellen benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2022. november 15.

(19 képviselő van jelen, 19 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**Végrehajtás:** A másodfokú döntés 2022. november 9. napján, hivatali kapun keresztül az ügyfél részére megküldtük, melyet az ügyfél, az elektronikus letöltési igazolás alapján 2022. november 9. napján átvett. A döntés 2022. november 9. napján a közléssel véglegesé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
378/2022.(X.27.) képviselő-testületi határozata**

A Képviselő-testület a **Dr. Kiss Balázs** **Károly Ügyvédi Iroda** (képviseli Dr. Kiss Balázs, 1065 Budapest, Nagymező u. 14. 2. em. 12.), mint Bejelentő által **Dr. Halmay Balázs Boldizsár** (1054 Budapest, Vadász utca 11-13. 2. em. 24.) meghatalmazásából eljárva, a **1029 Budapest, Tamara u. 10. szám alatti (hrsz.: 50921/1) ingatlanon a rendeltetési egységek számának változtatása** **ügyében** 2022. szeptember 19. napján kelt, **XXXVI/559-6/2022** ügyiratszámú, településképi bejelentési eljárásban hozott határozat ellen benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2022. november 15.

(19 képviselő van jelen, 19 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**Végrehajtás:** A másodfokú döntés 2022. november 9. napján, hivatali kapun keresztül az ügyfél részére megküldtük, melyet az ügyfél, az elektronikus letöltési igazolás alapján 2022. november 9. napján átvett. A döntés 2022. november 9. napján a közléssel véglegesé vált.

**Kérjük a határozat végrehajtásáról szóló beszámoló elfogadását.**

**Az Épített Környezetért felelős igazgatóság folyamatos** végrehajtási határidővel megjelölt határozatainak végrehajtásáról szóló jelentéseket, a téma egymásra épülősége miatt az alábbiakban együtt szerepeltetjük:

**Budapest Főváros II. ker. Önkormányzat**

**257/2020.(IX.24.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy a folyamatban lévő integrált fejlesztési stratégiával (ITS) összhangban módosítja a 198/2018.(IX.27.) határozattal elfogadott Településfejlesztési koncepciót.

**Felelős:** Polgármester

**Határidő:** folyamatos

(21 képviselő van jelen, 21 igen, egyhangú)

**A határozat végrehajtását végzi:** Főépítész

**Végrehajtás:** a 131/2022.(IV.28.), 132/2022.(IV.28.), 133/2022.(IV.28.) számú képviselő-testületi határozatok lezárták az ITS elfogadását – ezen határozatokról korábban beszámoltunk; az elfogadott ITS nem tartalmaz olyan megállapítást, mely szerint a 198/2018.(IX.27.) határozattal elfogadott Településfejlesztési koncepciót további módosítást igényelne.

A „VASAS”-sal kapcsolatos döntések és végrehajtásuk:

**Budapest Főváros II. ker. Önkormányzat**

**359/2020.(XI.30.) képviselő-testületi határozata**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy hozzájárul a Budapest Főváros II. Kerületének Építési Szabályzatáról szóló 28/2019.(XI.27.) számú önkormányzati rendelet Pasaréti út – Radna utca – (11512/6) hrsz.-ú közterület – Herman Ottó utca – (11512/9) hrsz.- ú közterület – Rhédey utca által határolt területre vonatkozó módosításának a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rend. ben meghatározott tárgyalásos eljárás szerinti megindításához, külső költségviselő bevonásával.

Felelős: Polgármester

Határidő: folyamatos

**A határozat végrehajtását végzi:** Főépítész

**Végrehajtás:** KT-határozat alapján a Kész-módosítási eljárás lefolytatásra került.

**Budapest Főváros II. ker. Önkormányzat**

**19/2022.(I.27.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy a Pasaréti út – Radna utca – (11512/6) hrsz.-ú közterület – Herman Ottó utca – (11512/9) hrsz.- ú közterület – Rhédey utca által határolt területre a 359/2020.(XI.30.) számú határozat alapján a jelen határozati javaslat mellékletét képező Telepítési tanulmánytervet elfogadja.

Felelős: Polgármester

Határidő: folyamatos

(19 képviselő van jelen, 19 igen, egyhangú)

**A határozat végrehajtását végzi:** Főépítész – Épített Környezetért Felelős Igazgató

**Budapest Főváros II. ker. Önkormányzat**

**20/2022.(I.27.) képviselő-testületi határozata**

Budapest Főváros II. Kerületi Önkormányzat Képviselő-testülete a Budapest II. kerület, belterület 11512/7 hrsz-ú, természetben 1026 Budapest, Pasaréti út 11-13. szám alatti ingatlanra vonatkozó telepítési tanulmányterv elfogadásával összhangban úgy dönt, hogy a határozati javaslat mellékletét képező, jelen határozatban említett ingatlanra vonatkozó Településrendezési szerződést megköti.

A Képviselő-testület felhatalmazza a Polgármestert a Településrendezési szerződés szükséges technikai jellegű kiegészítésekkel történő aláírására.

**Felelős:** Polgármester

**Határidő:** folyamatos

(19 képviselő van jelen, 19 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**A határozatok végrehajtása:** A 19/2022.(I.27.) képviselő-testületi határozattal elfogadott Telepítési Tanulmánytervre alapozva a 20/2022.(I.27.) képviselő-testületi határozata alapján a Településrendezési Szerződés aláírásra került. A képviselő-testület 2022. május 31-én meghozott 182/2022.(V.31.) számú képviselő-testületi határozata alapján módosított Településrendezési Szerződés alapján a Településrendezési kötelezettség tényének feljegyzése iránti kérelem benyújtása 2022. július 20-án megtörtént. A Budapest Főváros Kormányhivatala Földhivatali Főosztály 2022. július 25-én kelt, 132684/1/2022 ügyiratszámú levele alapján a „településrendezési kötelezettség tényének feljegyzése” megtörtént. A területre vonatkozó KÉSZ-módosító rendelet [9/2022.(IV.1.) Önk.rend.] hatályba lépése megtörtént

**Budapest Főváros II. ker. Önkormányzat  
448/2021.(XII.16.) képviselő-testületi határozata**

A Budapest Főváros II. Kerületi Önkormányzat Képviselő-testülete a Budapest Főváros II. Kerületi Önkormányzat Képviselő-testületének 45/2017. (XII. 20.) önkormányzati rendelet monitorozásának kiértékelését és ismertetését elfogadja, valamint felkéri az polgármestert, hogy a TKR módosításának megindításához szükséges intézkedéseket megtegye.

**Felelős:** Polgármester

**Határidő**: folyamatos

(20 képviselő van jelen, 20 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**Végrehajtás:**

• a 448/2021.(XII.16.) számú KT-határozat alapján a TKR-módosítási eljárás lefolytatásra került;

• a 169/2022.(V.31.) számú képviselő-testületi határozatával az eljárás lezárásra került – ezen határozatról korábban beszámoltunk;

• a vonatkozó TKR-módosító rendelet [19/2022.(V.31.) Önk.rend.] hatályba lépése 2022.(VI.1.)-én megtörtént;

**Budapest Főváros II. ker. Önkormányzat**

**305/2020.(X.29.) képviselő-testületi határozata**

A Képviselő-testület úgy dönt, hogy Budapest Főváros II. Kerületi Önkormányzat Képviselő-testületének Budapest Főváros II. kerületének Építési Szabályzatáról szóló 28/2019.(XI.27.) önkormányzati rendeletének és mellékleteinek módosítását *az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012.(XI.8.) Korm. rendelet 32.§ (1) bekezdés d) pont szerinti rendelkezéseknek megfelelően, **állami főépítészi eljárásban**, a partnerségi egyeztetés kezdeményezésével megindítja, a határozat melléklete szerinti témákban.

**Felelős:** Polgármester

**Határidő:** folyamatos

(20 képviselő van jelen, 20 igen, egyhangú)

**A határozat végrehajtását végzi:** Főépítész

**Végrehajtás:** A határozat alapján a kész-módosítási eljárás lefolytatásra került. Az ún. hibajavásra vonatkozó KÉSZ-módosító rendelet [20/2021. (V. 27.) Önk.rend.] hatályba lépése 2021. május 28-án megtörtént.

**Budapest Főváros II. ker. Önkormányzat**

**319/2020.(X.29.) képviselő-testületi határozata**

A Képviselő-testület megállapítja, hogy a kulturális örökség védelméről szóló 2001. évi LXIV. törvény szerinti védelemmel érintett 15980/16 helyrajzi számú ingatlan örökségvédelmének a 53438, 53439, 53440, 53441, 53442, 53445/4, 53433, 53434 és 53436 helyrajzi számú ingatlanokra való kiterjesztésére nincs lehetőség e törvény alapján, ezért a Képviselő-testület úgy dönt, hogy támogatja a pesthidegkúti vitorlázó repülőtérnek (hrsz: 53438, 53439, 53440, 53441, 53442, 53445/4, 53433, 53434 és 53436) és a hozzá kapcsolódó, 15980/16 helyrajzi számú ingatlanon található hangár/műhely épület-együttes a magyar nemzeti értékekről és a hungarikumokról szóló 2012. évi XXX. törvény szerinti értéktárba történő felvételének kezdeményezését.

Ennek érdekében a Képviselő-testület felkéri a Polgármestert, hogy dolgozza ki Települési Értéktár Bizottság működési feltételeit és javaslatát ismét terjessze a Képviselő-testület elé.

Felelős: Polgármester

Határidő: folyamatos

(20 képviselő van jelen, 20 igen, egyhangú)

A határozat végrehajtását végzi: Főépítész

**Végrehajtás:** A Képviselő-testület 2021. január 26-i ülésnapján megtárgyalta a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI.18.) önkormányzati rendelet módosítására készített javaslatot, mely magában foglalta a Települési Értéktár Bizottsági feladatok ellátását;a vonatkozó módosító-rendelet [7/2021.(I.26.) Önk.rend.] úgy rendelkezett, hogy a Települési Értéktár Bizottsági feladatok ellátását a Kerületfejlesztési Bizottság végzi; a módosító rendelet hatályba lépése 2022. február 1-én megtörtént; megjegyezzük, hogy 2022.(XI.1.)-től a fenti vonatkozó rendelkezések, változatlan tartalommal átkerültek a Budapest Főváros II. kerületi Önkormányzat Képviselő-testületének - az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendeletbe!A Kerületfejlesztési Bizottság 31/2021.(IX.30.) határozatában úgy döntött, hogy a Pesthidegkút-Hármashatárhegyi Repülőteret felveszi a Települési Értéktárba.

Az Apáthy parkkal kapcsolatos döntések és végrehajtásuk:

**Budapest Főváros II. ker. Önkormányzat**

**403/2020.(XII.21.) képviselő-testületi határozata,**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy indokolt *a Budapest Főváros II. Kerületének Építési Szabályzatáról* szóló 28/2019.(XI.27.) számú önkormányzati rendelet Kondor utca – Szalonkaszem utca – Madár utca – Páfrányliget utca – Páfrány utca által határolt területre vonatkozó, külső költségviselő bevonásával történő módosítása, az egyeztetés alatt lévő telepítési tanulmányterv majdani elfogadásával összhangban.

**Felelős:** Polgármester

**Határidő:** folyamatos

**A határozat végrehajtását végzi:** Főépítész

**Budapest Főváros II. ker. Önkormányzat**

**110/2021.(V.27.) képviselő-testületi határozata**

amely határozat a veszélyhelyzeti kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. kerületi Önkormányzat Polgármesterének 1/2021. (II. 8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a határozati javaslat mellékletét képező Telepítési tanulmánytervet elfogadja, a Településrendezési szerződés előkészítését megkezdi.

**Felelős:** Polgármester

**Határidő:** folyamatos

**A határozat végrehajtását végzi:** Főépítész – Épített Környezetért Felelős Igazgató

**Budapest Főváros II. ker. Önkormányzat**

**74/2022.(II.24.) képviselő-testületi határozata**

A Budapest Főváros II. Kerületi Önkormányzat Képviselő-testülete úgy dönt, hogy a 403/2020.(XII.21.) számú határozatban magállapított, a KÉSZ módosítással érintett területi **lehatárolást a Szalonka út – Madár utca – Páfrányliget utca – Páfrány utca területre** módosítja.

**Felelős:** Polgármester

**Határidő:** folyamatos

(19 képviselő van jelen, 13 igen, 6 nem, 0 tartózkodás)

**Budapest Főváros II. ker. Önkormányzat**

**75/2022.(II.24.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy a **Szalonka út – Madár utca – Páfrányliget utca – Páfrány utca** által határolt területre a 110/2021.(V.27.) számú határozatában elfogadott Telepítési tanulmányterv alapján a határozati javaslat mellékletét képező Településrendezési szerződést megköti.

**Felelős:** Polgármester

**Határidő:** folyamatos

(19 képviselő van jelen, 13 igen, 6 nem, 0 tartózkodás)

**A 403.,110.,74-75. számú határozatok végrehajtását végzi**: Főépítész

**Végrehajtás:** A 74/2022.(II.24.) számú KT-határozat alapján a KÉSZ-módosítási Tervezési Szerződés 2022. augusztus 9-én aláírásra került, a 110/2021.(V.27.) képviselő-testületi határozattal elfogadott Telepítési Tanulmánytervre alapozva a 75/2022.(II.24.) képviselő-testületi határozata alapján a Településrendezési Szerződés 2022. március 28-án aláírásra került. A Budapest Főváros Kormányhivatala Földhivatali Főosztály 2022. május 26-án kelt, 83017/2/2022 ügyiratszámú levele alapján a „településrendezési kötelezettség tényének feljegyzése” megtörtént.

**Kérjük a határozat végrehajtásáról szóló beszámoló elfogadását.**

**H a t á r o z a t i j a v a s l a t**

A Képviselő-testület a

* **257,305,319,359,403/2020.,**
* **110,448/2021.,**
* **19,20,74,75,283,284,300,308,317,321,327,348, 358,359,365,366,374,375,376,377, 378/2022.**

határozatok végrehajtásáról szóló beszámolót elfogadja,

és a

* a **106/2022.,** határozat végrehajtási idejét 2023. május 31. napjáig meghosszabbítja,
* **193/2022.,** határozat végrehajtási idejét 2023. február 28. napjáig meghosszabbítja,
* **254/2022.,** határozat végrehajtási idejét 2023. március 31. napjáig meghosszabbítja,
* **320/2022.,** határozat végrehajtási idejét 2022. december 31. napjáig meghosszabbítja.
* **354,355,356/2022.,** határozatok végrehajtási idejét 2022. december 31. napjáig meghosszabbítja.

**Felelős:** Polgármester

**Határidő:** azonnal

*A határozati javaslat elfogadásához egyszerű többségű szavazati arány szükséges.*

**A határozat végrehajtását végzik:** érintett Vezetők.

**Budapest, 2022. december 7.**

**Örsi Gergely**

**Polgármester**